**Miestny úrad mestskej časti Bratislava-Petržalka**

Materiál na rokovanie

Miestneho zastupiteľstva

mestskej časti Bratislava-Petržalka

dňa 16.09.2020

Materiál číslo: 103/2020

Súhlas Miestneho zastupiteľstva mestskej časti Bratislava-Petržalka s výkonom podnikateľskej činnosti

**Predkladateľ:**

Ján Hrčka **Materiál obsahuje**:

starosta 1. Návrh uznesenia

2. Dôvodová správa

**Zodpovedný:**

Petra Vančová

prednostka

**Spracovateľ:**

Viktor Baumann

vedúci referátu správy verejných priestranstiev

**Návrh uznesenia:**

Miestne zastupiteľstvo mestskej časti Bratislava-Petržalka

**s ch v a ľ u j e**

uznesenie, ktorým súhlasí s výkonom podnikateľskej činnosti mestskej časti Bratislava-Petržalka v rozsahu živností:

1) uskutočňovanie stavieb a ich zmien,

2) prípravné práce k realizácii stavby,

3) dokončovacie stavebné práce pri realizácii exteriérov a interiérov,

4) čistiace a upratovacie služby,

5) poskytovanie služieb v poľnohospodárstve a záhradníctve,

6) nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla,

7) podnikanie v oblasti nakladania s iným ako nebezpečným odpadom

a súčasne súhlasí s výkonom podnikateľskej činnosti v rozsahu

8) osobitná pravidelná doprava podľa § 24 zákona č. 56/2012 Z.z. o cestnej doprave v znení neskorších predpisov,

9) príležitostná doprava § 25 zákona č. 56/2012 Z.z. o cestnej doprave v znení neskorších predpisov.

Dôvodová správa

Mestská časť Bratislava Petržalka ku dňu 1.1.2020 zriadila organizačný útvar „Referát správy verejných priestranstiev“ (ďalej len „RSVP“). Obsahovou náplňou činností RSVP sú činnosti, ktoré na seba prevzala od Miestneho podniku verejnoprospešných služieb Petržalka a z časti od zmluvných dodávateľov (najmä letná a zimná údržba, starostlivosť o VDI, rekonštrukcie objektov v správe MČ Petržalka, realizácia parkovacej politiky). Vzhľadom na potrebu zabezpečenia vyššie uvedených činností aj zo strany iných subjektov, ktoré vlastnia alebo spravujú majetok na území mestskej časti Petržalka, ako aj vzhľadom na ich opakované dopyty na možnosti zmluvného zabezpečenia týchto činností zo strany Miestneho úradu mestskej časti Bratislava-Petržalka (najmä letná a zimná údržba, odvoz odpadu), navrhujeme vytvoriť zákonné predpoklady na podnikanie v rozsahu uvedených činností. V praxi sa vyskytli prípady, kedy správca súkromného parkoviska dopytoval Miestny úrad mestskej časti Petržalka, či by bolo možné zmluvne zabezpečiť výkon zimnej údržby na súkromnom parkovisku, priľahlom k pozemkom, na ktorých už MČ Petržalka zimnú údržbu vykonáva, či prípad keď bola MČ Petržalka požiadaná o kosbu za odplatu na pozemku, ktorý nemá v správe, pričom kosbu na priľahlom pozemku MČ Petržalka zabezpečuje.

V zmysle aktuálnej právnej úpravy je nesporné, že obec môže vykonávať podnikateľskú činnosť. Podľa § 8 zákona č. 369/1990 Zb. o obecnom zriadení možno majetok obce použiť na podnikateľskú činnosť, pričom zákon nepreferuje žiadny spôsob, ktorým by bolo podnikanie realizované, či už priamo obcou, alebo prostredníctvom právnickej osoby zriadenej či založenej obcou.

Vzhľadom na to, že v prípade vykonávania vyššie uvedených činnosti by sa jednalo o výkon podnikateľskej činnosti, je potrebné získať na jej výkon živnostenské oprávnenie. Predpokladom získania živnostenského oprávnenia je predloženie riadne vyplneného tlačiva Ministerstva vnútra SR, odboru živnostenského podnikania a preukázanie titulu užívania sídla. Hoci právna úprava aktuálne neukladá obci v rámci procesu získania živnostenského oprávnenia predkladať žiadne ďalšie podklady, navrhované uznesenie bude prílohou príslušného tlačiva a súčasne bude slúžiť tomu, aby v budúcnosti nevznikli akékoľvek pochybnosti o používaní majetku obce.

V tejto súvislosti je potrebné poznamenať, že materiálno technické a personálne kapacity príslušného referátu RSVP budú určené na výkon podnikateľskej činnosti výlučne v prípade kumulatívneho splnenia nasledovných podmienok:

a) voľná kapacita pracovnej sily a materiálno-technického vybavenia,

b) uprednostňovanie potrieb MČ Petržalka,

c) rentabilita zmluvných výkonov.

Vo vzťahu k zákonnej povinnosti v podobe povinnej registrácie platiteľa DPH upravenej v § 4 ods. 1 zákona č. 222/2004 Z.z. o dani z pridanej hodnoty v znení neskorších predpisov uvádzame, že nepredpokladáme prekročenie obratu v sume 49.790,-€ za obdobie 12 po sebe idúcich kalendárnych mesiacov, čo by malo za následok vznik povinnosti registrácie platiteľa DPH.

Ohľadne znenia navrhovaných živností je v súčasnosti potrebné vychádzať zo „Zoznamu odporúčaných označení voľných živností a ich bližšieho vymedzenia“, ktorý zverejňuje odbor živnostenského podnikania, sekcia verejnej správy, Ministerstva vnútra Slovenskej republiky. Získanie jednotlivých živnosti predstavuje do budúcna možnosť vykonávať tieto činnosti, nie povinnosť ich vykonávať.

Obsahová náplň navrhovaných živností v zmysle vyššie uvedeného „Zoznamu odporúčaných označení voľných živností a ich bližšieho vymedzenia“, pozostáva z nasledovných činností:

**Uskutočňovanie stavieb a ich zmien**

*V rámci živnostenského oprávnenia je možné vykonávať najmä tieto činnosti: Uskutočňovanie inžinierskych stavieb a ich zmien, Uskutočňovanie jednoduchých stavieb, drobných stavieb a ich zmien, Uskutočňovanie pozemných stavieb a ich zmien.*

Prípravné práce k realizácii stavby

*V rámci živnostenského oprávnenia je možné vykonávať najmä tieto činnosti: Armovacie práce, Demolačné práce (odstránenie pôvodných stavieb a ich častí bez použitia trhavín), Demontáž rozvodov a armatúr, Demontáž strešnej krytiny, Montáž a demontáž lešenia a pracovných plošín, Montáž a demontáž nafukovacích hál, Montáž a osadenie dočasných sociálnych zariadení, Prieskumné vrty a vrtné práce pre stavebné účely (slúžiace k získaniu údajov pre dokumentáciu stavieb), Prípravu debnenia pre základy, Úpravu terénu pre stavby a v okolí stavby, odobratie ornice s uložením na určené skládky, Vybudovanie dočasných komunikácií a skládok materiálu na stavenisku, oplotenie staveniska, Vykonávanie odvodnenia staveniska, Výkopové a zemné práce, Zhotovovanie atypických zabezpečovacích konštrukcií na stavbe pre zaistenie bezpečnosti práce, Zhotovovanie podporných konštrukcií stropov a ostatných stavebných prvkov pri monolitických skeletoch.*

Dokončovacie stavebné práce pri realizácii exteriérov a interiérov

*V rámci živnostenského oprávnenia je možné vykonávať najmä tieto činnosti: Betonárske práce Brúsenie drevených podlahových krytín, Čistenie krytín, čistenie odkvapov, vymazávanie strešných korýtok, Kladenie dlážkových krytín suchou cestou, Kladenie potrubí, optických káblov, hadíc a spojok, Kladenie zámkovej dlažby,, Maliarske, natieračské, sklenárske a tapetovacie práce, Montáž bezpečnostných dverí s menej ako 3-bodovým uzamykacím mechanizmom, Montáž kozubových a komínových systémov z hotových komponentov, Montáž ľahko prestaviteľných priečok a závesných podhľadov, Montáž markíz, roliet, žalúzií, protislnečných fólií, Montáž mechanických častí solárnych zariadení (bez zásahu do elektrických častí a do regulácie zariadení), Montáž okenného a dverového tesnenia, Montáž pomerových rozdeľovačov nákladov vykurovania, Montáž sadrokartónových dosiek, Obkladanie stien z hotových umelohmotných a drevených profilov, vrátane obkladov z prírodného alebo umelého kameňa - suchým spôsobom, Osádzanie odkvapov a lapačov snehu z hotových komponentov, Osadzovanie mechanických častí vzduchotechnických a klimatizačných zariadení bez zásahu do elektrických častí, Služby stavebnými mechanizmami, pracovnými strojmi a zariadeniami, Úpravu a prípravu povrchov podláh pred kladením podlahových krytín, Vykonávanie protikoróznych nástrekov, Vykonávanie tenkostenných omietok stierkovaním, Výmenu a osadzovanie okien, osadzovanie parapetov do pôvodných rozmerov, Vysekávanie drážok pre inštalačné rozvody.*

Čistiace a upratovacie služby

*V rámci živnostenského oprávnenia je možné vykonávať najmä tieto činnosti: Čistenie a údržbu bazénov, Čistenie a zimná údržba komunikácií, Čistenie fasád a pomníkov, Generálne a bežné čistenie (kancelárskych budov, rodinných domov alebo bytov, továrne, obchodné centra, inštitúcie), Prevádzkovanie autoumyvárne, Ručné umývanie a čistenie interiéru motorových vozidiel, Upratovanie vlakov, autobusov, lietadiel, Úpravu lyžiarskych tratí, Úpravu tenisových kurtov a športových plôch.*

Poskytovanie služieb v poľnohospodárstve a záhradníctve

*V rámci živnostenského oprávnenia je možné vykonávať najmä tieto činnosti: Pestovanie, spracovanie a obchodovanie s chránenými rastlinami, Pestovanie a rozmnožovanie akvarijných rastlín, Poskytovanie služieb poľnohospodárskou technikou (strojmi, mechanizmami a náradím), Pozberové úpravy rastlinných komodít, Sušenie dekoračných rastlín, Údržbu, montáž a prevádzkovanie závlahových systémov, melioračných zariadení, Vykonávanie parkových, sadových a záhradných úprav s výnimkou krajinno-architektonických sadovníckych diel, Vyžínanie trávy, výrez nežiadúcich krovín.*

**Nákladná cestná doprava vykonávaná vozidlami s celkovou hmotnosťou do 3,5 t vrátane** *prípojného vozidla*

*V rámci živnostenského oprávnenia je možné vykonávať najmä tieto činnosti: nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla*

**Podnikanie v oblasti nakladania s iným ako nebezpečným odpadom**

*V rámci živnostenského oprávnenia je možné vykonávať najmä tieto činnosti: Prepravu fekálnych odpadov fekálnymi vozidlami, Prepravu iných ako nebezpečných odpadov Skládkovanie iných ako nebezpečných odpadov, Starostlivosť o miesto zneškodňovania iných ako nebezpečných odpadov, Veterinárnu asanáciu Zber (výkup)iných ako nebezpečných odpadov Zber, zvoz, spracúvanie, odstraňovanie uhynutých zvierat, Zhodnocovanie, úprava iných ako nebezpečných odpadov, Zhromažďovanie, triedenie alebo zmiešavanie iných ako nebezpečných odpadov na účel ich prepravy, Zneškodňovanie iných ako nebezpečných odpadov.*

Podnikanie v rozsahu a za podmienok zákona č. 56/2012 Z.z. o cestnej doprave navrhujeme za účelom získania možnosti vykonávať zmluvnú prepravu osôb podľa § 24 pre vybrané skupiny obyvateľov MČ Petržalka (napr. žiaci, študenti, dôchodcovia) a podľa § 25 uvedeného zákona v rozsahu voľných kapacít aj pre tretie strany, ako príležitostnú dopravu. Výkony pre tretie strany budú poskytované, rovnako ako v prípade podnikania na základe vyššie uvedených živnostenských oprávnení, len za predpokladu splnenia podmienok, t.j.:

a) voľná kapacita pracovnej sily a materiálno-technického vybavenia,

b) uprednostňovanie potrieb MČ Petržalka,

c) rentabilita zmluvných výkonov.